kardosdrur/scandi-wiki huggingface dataset:
Daniel Braaten

Daniel Omoya Braaten (født 25. maj 1982 i Oslo, Norge) er en norsk fodboldspiller med nigerianske rødder, der spiller for den norske klub Brann. Han har tidligere spillet for blandt andet F.C. København og franske Ligue 1-klub Toulouse FC og før det for engelske Bolton Wanderers. Han har tillige spillet for Skeid og Rosenborg BK i sit hjemland,

Landshold 
Braaten står (pr. april 2018) noteret for 52 kampe og fire scoringer for Norges landshold, som han debuterede for i 2004 i en venskabskamp mod Honduras.

Klubhold 
Braaten har spillet i de norske klubber Skeid og Rosenborg. Han blev i 2007 solgt til den engelske klub Bolton Wanderers, der på daværende tidspunkt spillede i Premiere League. Braaten havde dog svært ved at opnå spilletid i England, og i 2008 skiftede han til den franske klub Toulouse FC.

Efter en række sæsoner i Frankrig skiftede Braaten i sommeren 2013 til FC København på en fri transfer på en 1-årig kontrakt. Braaten opnåede i FC København en række spektakulære kampe, men blev også kritiseret for ikke at spille op til sit bedste i mindre væsentlige kampe. Kontrakten med FCK blev ikke forlænget efter sommeren 2014. Braaten opnåede 29 kampe for FCK (23 kampe i Superligaen (1 mål) med 12 indskiftninger og 4 udskiftninger, 4 i Champions League (1 mål, sejrsmålet mod Galatasaray) med to udskiftninger og 3 pokalkampe (2 udskiftninger). Han tjente i løbet af sin karriere, omkring 400 milioner nrk. på investeringer.

Eksterne henvisninger

Referencer 

Fodboldspillere fra Norge
Fodboldspillere fra Rosenborg BK
Fodboldspillere fra Bolton Wanderers F.C.
Fodboldspillere fra Toulouse FC
Fodboldspillere fra Skeid Fotball
Fodboldspillere fra FC København
Jussi Jääskeläinen

Jussi Albert Jääskeläinen (født 19. april 1975 i Mikkeli, Södra Savolax, Finland) er en finsk tidligere fodboldspiller (målmand). Han spillede en årrække i England, hvor han var tilknyttet Bolton, West Ham og Wigan.

Eksterne henvisninger 

Fodboldspillere fra Finland
Fodboldspillere fra Bolton Wanderers F.C.
Fodboldspillere fra West Ham United F.C.
Fodboldspillere fra Wigan Athletic F.C.
Rachael Taylor

Rachael Taylor (født 11. juli 1984) er en australsk skuespillerinde. Hun havde sin debut i 2004, hvor hun medvirkede som Maryann Marinkovich i The Mystery of Natalie Wood, instrueret af Peter Bogdanovich. I 2006 vandt hun en Logie Award for "mest populære nye kvindelige talent". Rachael fik sit store gennembrud da hun, i rollen som Maggie Madsen, medvirkede i Michael Bays Transformers.

Karriere 

Taylor stod model for Sky-Jilly International og deltog succesfuldt i statfinalerne i Miss Teen Tasmania og Miss Universe/Miss World. Hun har optrædt i mange amerikanske produktioner – såsom tv-film om Natalie Wood og Dynasty (hvor hun optrådte i rollen som Catherine Oxenberg), og skrækfilmenene Man-thing og See No Evil. Hun optrådte som Sasha Forbes i den kortvarige australske drama serie headLand. Den 3. april 2006 blev det annonceret at hun var nomineret til en Logie Award for "mest populære nye kvindelige talent" i hendes rolle i headLand.

Taylor havde en birolle i Transformers, men sagde nej til en gentagelse af rollen i Transformers: Revenge of the Fallen. Hun udtalte: "I don't think I'd wanna do it to be honest, and not for any particular reason other than the fact that I've done it." 

I 2008, optrådte hun i den selvstændige film Bottle Shock, samt genindspilningen af Shutter. I 2009 optrådte hun i komedien Splinterheads, samt HBO komedieserien Washingtonienne.

Filmografi

Fodnoter

Eksterne henvisninger 

 

Skuespillere fra Australien
Målmand (fodbold)

Målmand, også kaldet keeper (efter det engelske ord "goalkeeper"), er i fodbold en spiller, der indtager en særlig rolle på banen. Som den eneste spiller må målmanden inden for sit eget straffesparksfelt i åbent spil lovligt røre bolden med hånden.

Målmandens primære rolle er at forhindre modstanderen få bolden over det forsvarende holds mållinje (mellem stolperne og under overliggeren). Målmænd udfører som regel målspark og rådgiver deres forsvar under hjørnespark, direkte og indirekte frispark, samt omkring markering. Målmænd spiller en vigtig rolle i at instruere strategien på banen, da de har udsigt over hele banen, hvilket giver dem et unikt perspektiv i forhold til spillets udvikling. Hvis en angriber fra det modsatte hold obstruerer målmanden i at gribe eller redde bolden, vil det normalt give frispark til målmanden. Uden for sit straffesparksfelt gælder samme regler for målmanden som for de øvrige spillere.

Hvis en målmand bliver skadet eller udvist, skal en reservemålmand tage dennes plads. Er det ikke muligt, skal en markspiller erstatte målmanden. For at erstatte en målmand der bliver udvist, skifter det ramte hold ofte en markspiller for reservemålmanden. Herefter spilles resten af kampen med ni i stedet for ti markspillere. Hvis et hold har brugt alle sine udskiftninger eller ikke har en reservemålmand, skal en markspiller tage målmandstøj på og spille som målmand resten af kampen.

Målmænd har ofte længere aktive karrierer end markspillere, og mange stopper ikke før sidst i 30'erne eller starten af 40'erne. Dette kan forklares ved, at målmand spiller en knap så fysisk krævende position med mindre løbeindsats. Eksempelvis spillede den engelske topmålmand Peter Shilton i 31 år (1966-1997), før han stoppede i en alder af 47.

Trøjen med nummer 1 er normalt reserveret til en målmand, men da der normalt er flere målmænd knyttet til et hold, vil nogle af målmændene bære andre numre.

Fodboldhold
 Målmand (fodbold)
Cathay Pacific

Cathay Pacific er et flyselskab med base i Hongkong. Selskabet er medlem af Oneworld-alliancen. Cathay Pacific er kendt for sin høje servicestandard om bord og blev i 2009 kåret til verdens bedste flyselskab.

Cathay Pacific blev meget omtalt i hele verden i 2009, da en kinesisk kvinde gik amok i Hong Kong lufthavn, efter hun missede flyet til San Fransisco. YouTube klippet blev set af over fem millioner mennesker. Flyselskabet har efterfølgende beklaget hændelsen.

Hovedaktionærerne i Cathay Pacific er Swire Pacific og Air China.

Genopretningsplan 2020 
Cathy Pacific blev trafikmæssigt, og dermed økonomisk, hårdt ramt af Demonstrationerne i Hongkong 2019-2020. Coronaviruspandemien i 2020, hvor de fleste fly blev stående på jorden, medførte yderligere tab på 580 millioner USD (knap 4 milliarder DKK) i årets første fire måneder. Den 10. juni 2020 meddelte selskabet om en regeringsledet redningsplan for 39 milliarder Hongkong-dollar ( cirka 34 milliarder DKK), hvor hovedparten af den nye kapital kommer fra nye aktier udstedt til "Aviation 2020", et selskab ejet af Hong Kong-regeringen, samt et regeringslån på 7,8 milliarder Hongkong-dollar. Ifølge avisen South China Morning Post er det er første gang Hong Kongs regering direkte har tilført penge til en privatejet virksomhed. Cathy Pacific havde på pågældende tidspunkt 33.000 medarbejdere og var et af Asiens største luftfartsselskaber, samt verdens 5.største luftfragtselskab. 45 procent af aktierne var ejet af Swire Group, et multinationalt konglomerat med hovedsæde i Hong Kong, mens Air China ejede 30 procent.

Noter og referencer 

Flyselskaber fra Kina
Etableret i 1946
Virksomheder fra Hongkong
Kjetil Rekdal

Kjetil Rekdal (født 6. november 1968 i Fiksdal, Norge) er en norsk fodboldtræner og tidligere professionel fodboldspiller. Han står i spidsen for norske IK Start og har tidligere været cheftræner i blandt andet Vålerenga. Han var på klubplan tilknyttet blandt andet norske Molde FK og Vålerenga IF, samt franske Rennes FC og tyske Hertha Berlin.

Landshold 
Rekdal spillede igennem sin karriere 83 kampe og scorede 17 mål for Norges landshold, som han repræsenterede i årene mellem 1987 og 2000. Han var en del af den norske trup til både VM i 1994, VM i 1998 samt EM i 2000.

Referencer

Eksterne henvisninger 

 

Fodboldtrænere fra Norge
Fodboldspillere fra Norge
Fodboldspillere fra Molde FK
Fodboldspillere fra Borussia Mönchengladbach
Fodboldspillere fra Lierse SK
Fodboldspillere fra Stade Rennais FC
Fodboldspillere fra Hertha BSC Berlin
Fodboldspillere fra Vålerenga IF
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Burrata

Burrata er en friskost, der ligner mozzarella, men er meget blødere. Den produceres traditionelt i Murgia nær Bari i Italien. 

Den færdige ost er en kugle med en diameter på mellem 7 og 10 cm (burratina) eller mellem 15 og 20 cm med en glat, skinnende hvid overflade. Smagen er mild og smøragtig. 

Osten er fremstillet i hånden og består af to dele - en tyk skal af solid mozzarellaost på ca. en halv centimeters tykkelse, og halvflydende fyld af revet ostemasse blandet med fløde, der er den største del. 

Fyldet kaldes stracciatella (fordi det består af en ostemasse, der er revet i mindre stykker) og sælges ofte i løs vægt, uden skallen.

Oste
Mad fra Italien
Rune Bratseth

Rune Bratseth (født 19. marts 1961 i Trondheim, Norge) er en tidligere norsk fodboldspiller, der spillede som forsvarsspiller hos Rosenborg BK i sit hjemland, samt tyske Werder Bremen. Han nåede desuden at spille 60 kampe for Norges landshold, som han var anfører for ved landets andre slutrunde nogensinde, VM i 1994 i USA.

Eksterne henvisninger 

 FIFA.com spillerinfo 

Fodboldspillere fra Norge
Fodboldspillere fra Rosenborg BK
Fodboldspillere fra Werder Bremen
Deltagere ved verdensmesterskabet i fodbold 1994
Hannibal (flertydig)

Hannibal har flere betydninger:
 Hannibal (fornavn) – fornavn
 Hannibal Barca – karthaginsk hærfører (247-183 f.Kr.)
 Hannibal Lecter – fiktiv psykiater, seriemorder og kannibal i en romanserie af Thomas Harris, der også er blevet filmatiseret
 Hannibal (bog) – den tredje roman i Thomas Harris' serie om Hannibal Lecter (1999)
 Hannibal (film) – filmatisering af romanen Hannibal med Anthony Hopkins i rollen som Hannibal Lecter (2001)
 Hannibal (tv-serie) – en amerikansk thriller tv-serie fra NBC. Figurer bygger på Thomas Harris's bog
 Hannibal og Jerry – dansk familiefilm fra 1997
 Hannibal – en fiktiv opera der opføres i første akt af Andrew Lloyd Webbers musical The Phantom of the Opera
Grand Theft Auto: Vice City Stories

Grand Theft Auto: Vice City Stories er en efterfølger til Grand Theft Auto: Vice City, målrettet til PSP, men er senere blevet udgivet, til PlayStation 2. Selvom spillet er kommet efter GTA: Vice City, så foregår spillet i Vice City, i 1984, to år før handlingen i det oprindelige spil.
PSP-udgaven har multiplayerfunktion, hvis man er flere, der spiller PSP-spillet med trådløsforbindelse.

Historien 
Spillet handler om Victor Vance, som er bror til Lance Vance, der forådte Tommy Vercetti i det første spil. Victor Vance er også figuren, der bliver dræbt ved en narkohandel i det første spil om Vice City.
Historien er bygget på, hvordan Victor og Lance får opbygget deres kriminelle imperium og skaber sig en fjender og venner.

Spillet er det første og indtil videre det eneste, hvor en ægte, kendt person optræder i spillets fiktive omgivelser, da Phil Collins optræder

Grafikmotoren 
Grafikmotoren sparer mange ressourcer, men resulterer også nogle gange i nogle besynderlige situationer. For at spare ressourcer, optegner og registreres kun computerstyrede biler, som er meget tæt på selve spilleren (som f.eks. den modgående trafik på en vej) i computerens hukommelse. Det betyder, at hvis du kigger i den ene retning, og ser en bil langt væk, vender dig om hurtigt og kigger tilbage igen, så kan bilen være forsvundet. Men for de fleste er det ikke til gene for gameplayet da trafikken i spillet blot skal supplere til at give miljøet liv og realisme.

Transportmidler 
I Vice City Stories kan spilleren tage kontrollen over flere køretøjer, end i det forige spil:

 Bil
 Knallert
 Motorcykel
 Lastbil
 Helikopter
 Båd
 Jetski
 Fly
 Flyvebåd

Referencer

Eksterne henvisninger 
 

Computerspil fra 2002
Vice City Stories
PlayStation 2-spil
Windows-spil
Xbox-spil
Frands de Thestrup

Frands de Thestrup (30. januar 1721 – 15. juni 1796) var en dansk dommer og historiker.

Frands de Thestrup blev født i Aalborg og var søn af landsdommer Matthias de Thestrup. 14 år gammel blev han student fra Aalborg, 1741 sekretær i danske Kancelli, 1743 assessor auscultans i Højesteret, 1745 protokolfører sammesteds, 1746 Assessor i Hofretten og 1751 landsdommer i Jylland efter sin fader. Fra virkelig kammerråd (1745) og virkelig justitsråd (1761) steg han 1770 til etatsråd, blev 1776 konferensråd og 1779 kammerherre. Som landsdommer tog han 1788 sin afsked. Han blev 2. april 1753 optaget i den københavnske frimurerloge St. Martin.

Thestrup lagde sig i sin ungdom med iver efter lovkyndighed, hvorfor det 1740 blev ham overdraget at bistå Lovrevisionskommissionen, og ved siden heraf dyrkede han historiske studier, hvilket må have været grunden til, at han var blandt de første, Jacob Langebek henvendte sig til, da han 1744 havde undfanget idéen til "Det kongelige danske Selskab for Fædrelandets Historie", der udgav Danske Magazin, hvori Thestrups samlerflid har sat sit spor i bidragene til Mariager Klosters historie.

I øvrigt viste han selskabet sin interesse ved at testamentere det de fleste af sine manuskripter (174 nrr.), bøger, kobbere med mere. Thestrup, der havde overtaget Mariagerkloster
efter sin fader 1769, døde barnløs her 15. juni 1796 efter at have oprettet betydelige legater. Han havde 4. maj 1753 ægtet sin kusine Maren Thestrup (født 1731 i København, død 29. april 1790 på Mariagerkloster), datter af professor Christian Thestrup.

Henvisninger

Kilder 
 Selvbiografi i skifteprotokollen i hans bo, Randers Amts Arkiv (Prov. Ark. i Viborg).
 Tauber, Aalborg Kathedralskoles Disciple, I, 134; II, 16.
 Samlinger til jydsk Historie og Topografi, VI, 129.
 Werlauff, Det kongl. danske Selskab, 1847.

Embedsmænd fra Danmark
Historikere fra Danmark
Legatstiftere fra Danmark
Landsdommere fra Danmark
Personer i oplysningstiden
Frimurere fra Danmark
Frands de
Personer fra Aalborg
Godsejere fra Danmark
Personer i Dansk Biografisk Leksikon
Dommere i Hofretten (Danmark)
Kammerherrer fra Danmark
Dansksprogede forfattere fra Danmark
Konferensråder fra Danmark
Jacob Wilhelm von Aspern

Jacob Wilhelm von Aspern (23. juni 1723 – 4. november 1792) var en dansk konferensråd og bogsamler.

Jacob Wilhelm von Aspern var søn af Mathias Wilhelm von Aspern, blev student 1740 i sit 18. år. Han blev 1743 sekretær i det danske Kancelli, 1755 kancelliråd, blev stadskæmner i Altona, udnævntes 1767 til justitsråd, 1769 til etatsråd, 1781 til konferensråd.

Han var medstifter af Det kongelige danske Selskab for Fædrelandets Historie 1745.

1793 solgtes ved auktion i Altona hans betydelige bibliotek, hvortil hørte en anselig håndskriftsamling, især til Hertugdømmernes historie og retsvæsen, han var gift med digterinden Hedvig Eleonora Hoppe født von Wolff.

Kilder 
 Werlauff, Det kgl. danske Selskab, 1847, s. 44.

Historikere fra Danmark
Embedsmænd fra Danmark
Bogsamlere fra Danmark
Personer i oplysningstiden
Danskere i 1700-tallet
Personer i Dansk Biografisk Leksikon
Dansksprogede forfattere fra Danmark
Konferensråder fra Danmark
Daniel von Bergen

Daniel von Bergen (født 3. august 1724 i Odense, død 5. april 1773 i København) var en dansk landsdommer og samler af historiske materialer.

Daniel von Bergen var søn af justitsråd og landsdommer Andreas von Bergen (1678-1763) og Karen, født Landorff (1690-1731),  og blev student fra Odense Skole i 1740. Nogle år senere, 1743 blev han sekretær i det Danske Kancelli, og senere blev han  vice-landsdommer på Fyn og Langeland i 1748. Han blev udnævnt til justitsråd i 1768.

I sine yngre dage samlede von Bergen på danske mønter, bøger, manuskripter og dokumenter; en stor del af dette skænkede han til Det kongelige danske Selskab for Fædrelandets Historie, som han var medstifter af. 

Han blev gift 8. juli 1850 med Anne Marie Castenschiold (født 12. november 1735, død 9. december 1778) på Knabstrup. De fik tre børn: Jacobine (1752-1825), Cathrine (1754-1806 og  Johan Lorentz von Bergen (1755-1769).

Referencer 

Embedsmænd fra Danmark
Landsdommere fra Danmark
Bogsamlere fra Danmark
Personer i oplysningstiden
Danskere i 1700-tallet
Personer i Dansk Biografisk Leksikon
Numismatikere fra Danmark
Studenter fra Odense Katedralskole
Christian Grave

Christian Grave (omkring 1701 – 11. november 1763) var en dansk præst og historiker.

Christian Grave er efter eget opgivende født 1701, men er rimeligvis født 1700, da han ligeledes siger, at hans fader, Niels Cortsen Grawenhorst, der blev begravet 14. oktober 1707 som præst i Tern, døde, da han var 8 år gammel. Moderen, Helene født Grawe (født 1675), døde 19. marts 1756. Efter 3 års privat undervisning kom han i Viborg skole og blev her fra student 1719, drog straks fra København til Norge, hvor han i 3 år var huslærer, drog så tilbage til København og tog i 1 år eksamen philosophicum og theologicum 1723.

Han drog nu atter op til Norge og var i 3 år lærer ved skolen på Bragernæs, blev så af direktionen for Ostindisk Kompagni kaldet til præst og sejlede ud med skibet "den gyldne Løve". Med dette led han skibbrud på Irlands kyst, kom blandt onde mennesker, blev udplyndret, men måtte blive her "inter barbaros" ("blandt barbarerne") et helt år. Da han endelig slap løs, drog han til Oxford, hvor han i yderste fattigdom studerede og så, hvad han kunne få se, indtil det lykkedes ham at komme tilbage til København, hvor han 1732 blev udnævnt til sognepræst i Idom i Ribe Stift. Han bad sig fri for dette ringe embede og søgte i stedet et kapellani i Norge, som han straks fik i Rygge og Moss, hvor han året efter blev sognepræst.

1745 blev han tredjepræst i Christiania og 1747 sognepræst til Eker, fik 1748 titel af professor antiqvitatum patriæ og døde som en velstandsmand 1763. Han var et af de ældste medlemmer af det af Jacob Langebek stiftede Selskab for Fædrelandets Historie og Sprog og indlagde sig megen fortjeneste ved at opsøge oldsager, gamle dokumenter og skrifter.

I den eneste bog, han har udgivet, Prisca et nova Egerana (1749), en hilsen på vers til Frederik 5. på hans rejse gennem Eker, viser han sig som en mand, der med flid har gennemsøgt egnen, og hans anmærkninger er oplysende og betegnende for oldgranskningens standpunkt på denne tid. Som teolog har han måske hældet til pietismen, da han udtaler sig rosende om Philipp Jacob Spener. Han var en dygtig landmand og blev 1751 delejer i det såkaldte norske Kompagni ("det sorte Kompagni") til Ophjælpelse af Industrien, navnlig glasværkerne.

Gift 1. (3. juli 1732) med Maren Mortensdatter Lerche (født 12. marts 1708, død på Rygge 5. maj 1743), datter af Morten Larsen Lerche, aftensangspræst på Bragernæs, og Dorothea Cathrine Walther; 2. (27. maj 1744) med Christence Plade (født i Christiania, døbt 30. december 1697, død på Strømø 7. oktober 1775), datter af købmand Gregers Jensen Plade og Sara Madsdatter.

Kilder 

 
 Personalhistorisk Tidsskrift, 2. R. II, 280.
 Holger Ehrencron-Müller, Forfatterleksikon.

Historikere fra Danmark
Præster fra Danmark
Titulære professorer fra Danmark
Personer i oplysningstiden
Danskere i 1700-tallet
Dansksprogede forfattere fra Danmark
Sund-klassen

Sund-klassen var en klasse af minestrygere der var i tjeneste i Søværnet i Danmark.

Skibene kom ind i flådens tal i årene fra 1952 til 1956, og de sidste blev udfaset i løbet af 1990'erne. Skibene, der var af træ og ædelmetaller, blev bygget på skibsværfter rundt omkring i USA, hvor de i ganske kort tid efter deres færdiggørelse tjente i den amerikanske flåde under betegnelsen Ajudant-klassen. At skibene var bygget i ikke-magnetiske materialer skyldes, at de som minestrygere skulle kunne sejle i mineret farvand uden at udløse minerne ved hjælp af magnetfelter.

Minestrygerne blev i starten af 1950'erne overført til andre landes flåder, heriblandt de otte, der kom til Danmark.

Danske skibe i klassen

Eksterne links 
 Flådens Historie: Sund-klassen 
 Navsource.org 

Krigsskibe fra Danmark
Minestrygere
Vipāka

Vipāka (Sanskrit og Pāli) er en buddhistisk betegnelse for modning af karma (Pāli: kamma), dvs. forsætlige handlinger. Teorien om karmisk handling og resultat (kamma-vipāka) er en central tro inden for buddhismen.

Alternative oversættelser 

 effekt (Ven. D. Mahinda Thera ) 
 modning (Keown, 2000, loc 810-813) 
 modning (Harvey, 1990, s. 39 )

Vipaka Sutta 
I Anguttara Nikaya nr. 8.40, Vipaka Sutta, belærer Buddha nogle munke om vipaka.

Referencer 

Buddhisme
The Smoke

The Smoke var en engelsk popgruppe, dannet i York under navnet The Shots.

Gruppen blev i 1965 opdaget af millionæren, Alan Brush, som ønskede at komme ind i musikbranchen, og som skaffede gruppen en pladekontrakt med Columbia. Gruppen bestod da af Malcolm Luker, Mick Rowley, John "Zeke" Lund, Phil Peacock og Geoff Gill. De debuterede i oktober 1965 med singlen "Keep A Hold Of What You Got" som dog aldrig blev en succes. Efterfølgende forlod Phil Peacock bandet, og Alan Brush mistede interessen.

I 1967 udsendte gruppen som The Smoke singlen "My Friend Jack", der siden er blevet regnet for en klassiker inden for den engelske psykedeliske rock og kendetegnet ved Lukers ekstreme brug af vibrator på guitaren. Singlen var lige ved at hitte i England, da den blev forbudt i den engelske radio på grund af hentydninger til brug af LSD. Til gengæld blev The Smoke en stor succes på kontinentet, ikke mindst i Tyskland, hvor gruppens eneste LP, "It's Smoke Time", udsendtes i 1967.

Gruppen udsendte sideløbende tre singleplader under navnet The Chords Five.

The Smoke faldt fra hinanden som gruppe i slutningen af 1960'erne, men diverse løst sammensatte besætninger førte gruppen videre ind i 1970'erne, blandt andet med genindspilningen af "My Friend Jack" i 1976.

Diskografi

Album 
 1967: It's Smoke Time (D)

Singler 
som The Shots
 1965: Keep A Hold Of What You've Got / She's A Liar (UK)
 1965: There She Goes / Walk Right Out The Door (UK)
som The Chords Five
 1967: I Am Only Dreaming / Universal Vagrant (UK)
 1968: Some People / Battersea Fair (UK)
 1969: Same Old Fat Man / Hold On To Everything You've Got (UK)
som The Smoke
 1967: My Friend Jack / We Can Take It (D)
 1967: High In A Room / If The Weather's Sunny (D)
 1967: If The Weather's Sunny / I Would If I Could, But I Can't (UK)
 1967: Victor Henry's Cool Book / Have Some More Tea (D)
 1967: It Could Be Wonderful / Have Some More Tea (UK)
 1968: Utterly Simple / Sydney Gill (UK)
 1968: Sydney Gill / It Could Be Wonderful (D)
 1970: Dreams Of Dreams / My Birth (UK)
 1971: Ride, Ride, Ride / Guy Fawkes (UK)
 1972: Sugar Man / That's What I Want (D)
 1972: Jack Is Back / That's What I Want (F)
 1974: Shagalagalu / Gimme Good Loving (D)
 1974: My Lullaby / Looking High (UK)
 1976: My Friend Jack / Lady (F)

Popgrupper fra Storbritannien
Delfinen-klassen

Delfinen-klassen var den sidste "rent" danskbyggede ubådstype i Danmark, klassen blev udfaset og hugget op i løbet af 1980'erne. Dog er S329 Springeren bevaret og kan i dag ses på Aalborg Søfarts- og Marinemuseum.

Referencer, kilder og eksterne links 

 Flådens historie: Delfinen-klassen 
 Hjemmeværnet: Besøg på Aalborg marinemuseum

Undervandsbåde fra Danmark
Skibsklasser